

**Локални избори 2021**

**ИЗВЕШТАЈ**

**за емитуваното платено политичко рекламирање за време на вториот круг од изборната кампања во општина Дебар**

во периодот од 1 до 12 ноември 2021 година

Бидејќи на 31 октомври кога беше гласањето за вториот круг од Локалните избори 2021, во општина Дебар се одвиваше прегласување за првиот круг на едно гласачко место, а по спроведеното гласање не се избра градоначалник, Државната изборна комисија вториот круг за избор на градоначалник на Дебар го закажа на 14 ноември 2021 година.

Извештајот за емитуваното платено политичко рекламирање во вториот круг од изборната кампања за избор на градоначалник на општина Дебар се однесува на периодот од 1 до 12 ноември, и е подготвен врз основа на обврската од член 76-д став 8 од Изборниот законик.

Во вториот круг од кампањата за избор на градоначалник во општина Дебар, само локалната телевизија ТВ Дибра склучи договор за платено политичко рекламирање со еден од учесниците на Локалните избори 2021. Во периодот од 1 до 12 ноември на програмата на ТВ Дибра беше емитувано платено политичко рекламирање во вкупно траење од **2 часа 9 минути и 39 секунди** за политичката партија ДУИ.

Податоците за емитуваното платено политичко рекламирање се претставени во секунди во табелата во продолжение.

|  |  |  |
| --- | --- | --- |
| **ТВ НА ЛОКАЛНО НИВО**  **Времетраењето на емитуваното платено политичко рекламирање е претставено во СЕКУНДИ** | | |
| **Нарачател  на платено политичко рекламирање (ППР)** | **ТВ Дибра** | |
| **ДУИ** | 00:00 – 08:00 |  |
| 08:00 – 16:00 | 444 |
| 16:00 – 24:00 | 7335 |
| **Вкупно** | **7779** |
| **Вкупно емитувано ППР** | **7779** | |